धीमा नेट, बैठने के नहीं इंतजाम
निगम में नहीं इस संबंध में कोई प्रस्ताव
कार्यालय के लगाने पड़ते हैं बार-बार चक्कर
कभी नेट तो कभी लाइट बनती है परेशानी की वजह
कार्यालय में रोजाना आ रहे हजारों लोग हो रहे परेशान
नगर निगम के वार्ड कार्यालय 82 में आने वाले आम नागरिकों को अपने काम खड़े रहकर करवाने पड़ रहे हैं। कार्यालय में आने वाली जनता के बैठने के लिए यहां कोई खास इंतजाम नहीं हंै। यह कमी इसलिए और खलती है, क्योंकि वार्ड कार्यालय में कभी इंटरनेट तो कभी लाइट नहीं रहती है। इस वजह से वार्ड कार्यालय आने पर किसी भी व्यक्ति का आधा दिन गुजर जाता है। ऐसे में जब बैठने के कोई इंतजाम नहीं हों तो समय काटना किसी के लिए भी मुश्किल हो जाता है। वार्ड कार्यालय में खासतौर पर प्रॉपर्टी टैक्स जमा करना लोगों के लिए सिर दर्द साबित हो रहा है। क्योंकि बिना कम्पयूटर की रसीद दिए टैक्स जमा नहीं किया जा सकता। इस कारण जनता के साथ-साथ कर्मचारी भी परेशान हो रहे हैं। लोगों की मांग है कि यदि कार्यालय में इंटरनेट और लाइट की इतनी दिक्कत है तो निगम को यहां पर एक जनरेटर लगवाना चाहिए और अच्छी कंपनी का इंटरनेट यूज करना चाहिए।
डाउन रहता है सर्वर
वार्ड कार्यालय में आने वाले लोग सर्वर के डाउन रहने से बहुत परेशान हैं। लोग प्रॉपर्टी टैक्स जमा करने आते हैं, लेकिन कम्पयूटर का सर्वर डाउन रहता है। इससे टैक्स जमा करने में काफी समय लगता है। बताया जा रहा है कि वार्ड कार्यालय में इंटरनेट के लिए एक डोंगल से काम लिया जा रहा है, जिसकी स्पीड बहुत धीमी है। इस वजह से वार्ड कार्यालय आने वाले लोगों को यह परेशानी झेलनी पड़ रही है। जबकि एक अच्छी कंपनी का इंटरनेट प्लान ले लिया जाए तो यह परेशानी हमेशा के लिए समाप्त हो जाएगी।
समस्या का यह है समाधान
इंटरनेट और बिजली के गुल होने की समस्या का समाधान किया जा सकता है। किंतु किया नहीं जा रहा है। यदि इन समस्याओं का समाधान कर दिया जाए तो वार्ड कार्यालय में आने वाली पब्लिक की परेशानी खत्म हो जाएगी और कर्मचारी भी दिनभर फ्री नहीं बैठेंगे। कम्प्यूटर में यूपीएस अटैच किए जा सकते हैं। जिससे लाइट जाने पर कम्प्युटर अचानक बंद नहीं होंगे। वहीं दूसरी ओर वार्ड कार्यालय में एक जनरेटर रखा जा सकता है। लाइट जाने के बाद इसको चालू करके काम किया जा सके।
बिजली गुल के कारण खाली पड़ा वार्ड कार्यालय
नगर निगम के वार्ड कार्यालय 82 में अव्यसथाएं फैली हुई हैं। प्रॉपर्टी टैक्स जमा करने वाले लोगों को खासी परेशानी का सामना करना पड़ रहा है।
लाइट गुल हुई तो न जाने कब आएगी
दानिशकुंज स्थित वार्ड कार्यालय यूं तो एमपीईबी ऑफिस के बहुत नजदीक बना हुआ है, लेकिन यहां हर कभी बिजली गुल हो जाती है। इस वजह से भी वार्ड कार्यालय में आने वाले लोगों का एक दिन में काम पूरा नहीं हो पाता है। यह दूसरी वजह है जिस वजह से लोगों को वार्ड कार्यालय के बार-बार चक्कर काटने पड़ते हैं। लाइट जाने के बाद सारे कम्प्युटर बंद हो जाते हैं। टैक्स जमा करने वालों को बोल दिया जाता है कि कल आना लाइट गुल हो गई है ना जाने कब आएगी। इस समस्या से जनता के साथ-साथ कार्यालय के अधिकारी और कर्मचारी भी परेशान हो चुके हैं। इस संबंध में वार्ड पार्षद ने भी बिजली कंपनी के अफसरो से चर्चा की है कि आखिर क्या वजह है जो इतनी बिजली गुल रहती है।
पब्लिक प्राॅब्लम
वार्ड कार्यालय में फैली अव्यवस्थाएं
प्रॉपर्टी टैक्स जमा करने आया हूं, लेकिन सर्वर डाउन है। इस वजह से टैक्स जमा नहीं हो पा रहा है। मुझे भी काम है, पर आज टैक्स जमा नहीं किया तो कल फिर आना पड़ेगा। निगम को अच्छा इंटरनेट इस्तेमाल करना चाहिए। -सुषमा श्रीवास्तव, सर्वधर्म सी सेक्टर
वार्ड कार्यालय में आने वालों के लिए कोई बैठने का इंतजाम नहीं है। रोजाना हजारों लोग अपने काम के लिए इधर आते हैं, लेकिन उनके बैठने तक की कोई जगह नहीं। टैक्स दुगना ले रहे हैं, लेकिन सुविधा वार्ड कार्यालय में नहीं दी जा रही हैं। मनोज सेन, मंदाकिनी दुकानदार
hin_Deva hin_Deva hin_Deva hin_Deva bho_Deva hin_Deva hin_Deva hin_Deva hin_Deva hin_Deva bho_Deva hin_Deva hin_Deva hin_Deva kas_Deva hin_Deva hin_Deva hin_Deva